HSSC Clerk Answer Key 2019: क्‍लर्क एग्‍जाम की आंसर-की जारी, 15 अक्‍टूबर तक दर्ज करा सकते हैं आपत्ति  
HSSC ने क्‍लर्क भर्ती परीक्षा की आंसर-की जारी कर दी है 
इसी के साथ ऑब्‍जेक्‍शन भी दर्ज कराया जा सकता है
आंसर-की पर ऑब्‍जेक्‍शन दर्ज कराने की अंतिम तारीख 15 अक्‍टूबर है
HSSC Answer Key 2019: हरियाणा स्‍टाफ सलेक्‍शन कमीशन (HSSC) ने क्‍लर्क भर्ती परीक्षा (HSSC Clerk Answer Key) के लिए आयोजित की गई लिखित एग्‍जाम की आंसर-की (HSSC Answer Key) जारी कर दी है. इसी के साथ कमीशन ने आंसर-की पर आपत्ति दर्ज कराने के लिए भी आवेदन मांगे हैं. जिन उम्‍मीदवारों ने परीक्षा दी थी थे वे अगर आंसर-की से संतुष्‍ट नहीं हैं तो अपनी आपत्त‍ि दर्ज कर सकते हैं. इसके लिए कमीशन की आधिकारिक वेबसाइट hssc.gov.in पर लिंक एक्टिव कर दिया गया है, जिसके जरिए आपत्तियां दर्ज कराई जा सकती हैं. उम्‍मीदवार 15 अक्‍टूबर शाम 5 बजे तक अपनी आपत्ति सबमिट कर सकते हैं. आपको बता दें कि क्‍लर्क पोस्‍ट के लिए हुई यह लिखित परीक्षा 90 अंकों की थी. 
उम्‍मीदवारों के लिए जरूरी बात यह है कि वे एक रौल नंबर से केवल एक बार ही आपत्ति सबमिट करा सकते हैं. उम्‍मीदवार एक बार एंट्री कर जितनी चाहें उतनी आपत्ति दर्ज करा सकते हैं. विंडो बंद करने या क्‍लोज बटन पर क्‍लिक करने की स्थिति में उम्‍मीदवार फिर से उसी रौल नंबर के जरिए आपत्ति दर्ज नहीं करा पाएंगे. 
जो उम्‍मीदवार HSSC Clerk Answer Key पर आपत्ति सबमिट करना चाहते हैं उन्‍हें पोस्‍ट का नाम, विज्ञापन नंबर, कैटगरी नंबर, परीक्षा की तिथि, सुबह या शाम की पाली, क्‍वेशन बुकेलेट और जिस सवाल पर आपत्ति है उसका नंबर मुहैया कराना होगा. यह सब जानकारी देने के बाद ही उम्‍मीदवार सफलतापूर्वक आंसर की पर आपत्ति दर्ज करा पाएंगे. 
आपत्ति सबमिट करने के बाद कमीशन प्राप्‍त आपत्तियों की जांच करेगी और फिर फाइनल आंसर-की तैयार करेगी. फाइनल आंसर-की के आधार पर ही लिखित परीक्षा का रिजल्‍ट तैयार किया जाएगा.
आपका बता दें कि हरियाणा कर्मचारी चयन आयोग ने 4858 क्लर्क (ग्रुप सी) पदों के लिए भर्ती निकाली थी. एचएसएससी क्लर्क भर्ती 2019 के लिए ऑनलाइन आवेदन प्रक्रिया 13 अगस्त 2019 को समाप्त हुई थी.